110 



ikke vist sig, og tilsyneladende var der, i det mindste 

 stedvis, den Spredthed og Mangel paa Fylde, som ka- 

 vF"---' rakteriserer vor store Sydvest. Planterne var hoved- 



sagelig af tre Slags, nemlig Bregner, Cykadeer og Naa- 

 letræer, som alle er en lidet tiltrækkende Føde for 

 Nutidsdyr; men de har maaske i Mangel af bedre 



Fig. 200. Fodspor fra Connecticutdalens Triaslag, af R. S. Lu 11 hen- 

 ført til Aneøglen Stegomus longipes; vH og hH Aftryk af venstre 

 og hojre Haand, vF og liF" af venstre og højre Fod. Tallene an- 

 giver Fingre og Tæer. 



fristet nogle af Triastidens Beboere, thi vi har Vid- 

 nesbyrd om Tilstedeværelsen af blidere Planteædere 

 mellem de graadige Rovdyr.« 



»Planteresterne bestaar i Aftryk og Afstøbninger af 

 Træstammer, nogle af en saadan Størrelse, at der maa 

 have været en Flod af ikke ringe Strømstyrke, des- 

 uden i Aftryk af Blade, Kviste og Frugter, lejlighedsvis 

 indeholdende en fin Hinde af Kulstof, som bevarer de mest ind- 

 viklede Enkeltheder med vidunderlig Troskab.« 



»Der er kun sjældent Vidnesbyrd om Dyreliv i Form af Skal- 

 ler eller Ben, men derimod i en forbavsende Overflod af Spor 

 og Fodaftryk, nogle saa klare, at de opfattes ved første Øjekast, 

 andre, hvis Udtydning er vanskeligere og mere tvivlsom, atter 

 andre, som i deres uigennemtrængelige Dunkelhed spotter enhver 

 Tolkning.« 



Lu 11 nævner dernæst, hvad der har været af lavere Dyr. 

 Ferskvandsmuslinger og Krebsdyr, Insekter, endog med deres 

 Larver, Ledorme, Tusindben, Edderkopper og Skorpioner. Nogle 

 af disse Dyrs Spor er overordentlig line, andre saa store, at de 

 maa være efterladt af gigantiske Former. I Søerne vrimlede det 

 med Fisk blandt en yppig Plantevækst. Af Hvirveldyr findes 

 der ellers kun Rester af Krybdyr, saaledes Phytosaurier, kroko- 

 dilagtige Øgler, der tidligt i Trias havde udskilt sig fra Ane- 

 øglerne (Urkrokodiller); fem Arter middelstore Kæmpeøgler, af 

 hvilke de fire er meget nær beslægtede, desuden et Par Ane- 

 øgler, nemlig to Arter af Slægten Stegomus. Fodsporene viser en 

 Rigdom af baade Padder og Krybdyr, som ikke har efterladt 

 nogensomhelst Skeletrester. Hitchcock, der først beskrev disse 

 Spor (Fig. 65, 72 og 73), mente, at en hel Del af dem hidrørte 

 fra Fugle, men dette har man senere maattet opgive. 



